CELEX: 62012CA0474
Language: et
Date: 2014-09-04 00:00:00
Title: Kohtuasi C-474/12: Euroopa Kohtu (viies koda) 4. septembri 2014. aasta otsus (Verwaltungsgerichtshof’i eelotsusetaotlus – Austria) – Schiebel Aircraft GmbH versus Bundesminister für Wirtschaft, Familie und Jugend (Eelotsusetaotlus — Asutamisvabadus — Töötajate vaba liikumine — Mittediskrimineerimine — ELTL artikli 346 lõike 1 punkt b — Liikmesriigi põhiliste julgeolekuhuvide kaitse — Liikmesriigi õigusnormid, mis näevad ette, et niisuguse äriühingu seadusjärgsel esindajal, kes kaupleb selles liikmesriigis sõjaväerelvade, nende laskemoona ja sõjavarustusega, peab olema selle liikmesriigi kodakondsus)

10.11.2014   
            
            
               ET
            
            
               Euroopa Liidu Teataja
            
            
               C 395/5
            
         
      Euroopa Kohtu (viies koda) 4. septembri 2014. aasta otsus (Verwaltungsgerichtshof’i eelotsusetaotlus – Austria) – Schiebel Aircraft GmbH versus Bundesminister für Wirtschaft, Familie und Jugend
      (Kohtuasi C-474/12) (1)
      
      ((Eelotsusetaotlus - Asutamisvabadus - Töötajate vaba liikumine - Mittediskrimineerimine - ELTL artikli 346 lõike 1 punkt b - Liikmesriigi põhiliste julgeolekuhuvide kaitse - Liikmesriigi õigusnormid, mis näevad ette, et niisuguse äriühingu seadusjärgsel esindajal, kes kaupleb selles liikmesriigis sõjaväerelvade, nende laskemoona ja sõjavarustusega, peab olema selle liikmesriigi kodakondsus))
      (2014/C 395/06)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Hageja: Schiebel Aircraft GmbH
      
         Kostja: Bundesminister für Wirtschaft, Familie und Jugend
      
         Resolutsioon
      
      ELTL artikleid 45 ja 49 tuleb tõlgendada nii, et nendega on vastuolus niisugused liikmesriigi õigusnormid, nagu on kõne all põhikohtuasjas, mille kohaselt peab sõjaväerelvade ja nende laskemoonaga kauplemise ja sõjaväerelvade ja nende laskemoona ostu ja müügi vahendamisega tegeleda sooviva juriidilise isiku seadusjärgse esindusorgani liikmel või ettevõtet juhtival ning seda esindama õigustatud osanikul või aktsionäril olema selle liikmesriigi kodakondsus. Eelotsusetaotluse esitanud kohtul tuleb siiski kontrollida, kas niisuguste normide õigustamiseks ELTL artikli 346 lõike 1 punktile b tuginev liikmesriik suudab tõendada, et tal on vaja tugineda selles sättes ette nähtud erandile oma oluliste julgeolekuhuvide kaitse eesmärgil.
      
         (1)  ELT C 26, 26.1.2013.